Ehdotus neuvoston päätökseksi poikkeuksellisen rahoitusavun myöntämisestä Azerbaid Ozanille (98/C 150/08) KOM(1998) 205 lopull. - 98/0129(CNS)

(Komission esittämä 3 päivänä huhtikuuta 1998)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 235 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

sekä katsoo, että

Azerbaid Ozan toteuttaa perustavanlaatuisia poliittisia ja talousuudistuksia ja ponnistelee markkinatalousmallin toteuttamiseksi,

yhteisön ja Azerbaid Ozanin kaupalliset ja taloudelliset yhteydet kehittyvät 22 päivänä huhtikuuta 1996 allekirjoitetun yhteistyö- ja kumppanuussopimuksen puitteissa; väliaikainen sopimus allekirjoitettiin 8 päivänä lokakuuta 1997,

Azerbaid Ozan sopi Kansainvälisen valuuttarahaston (IMF) kanssa huhtikuussa 1995 ensimmäisestä vakauttamistoimenpiteiden ja politiikan uudistustoimenpiteiden kokonaisuudesta, jota tuettiin Kansainvälisen valuuttarahaston järjestelmänmuutostuella; Kansainvälisen valuuttarahaston johtokunta hyväksyi marraskuussa 1995 valmisluottojärjestelyn ja järjestelmänmuutostuen mukaisen toisen erän noston, jolla edelleen tuettiin kunnianhimoista vakauttamis- ja sopeuttamisohjelmaa, joka toteutettiin marraskuun 1995 ja marraskuun 1996 välisenä aikana; Kansainvälisen valuuttarahaston johtokunta hyväksyi joulukuussa 1996 yhdistetyn kolmevuotisen tehostetun rakenteellisen sopeuttamisjärjestelyn ja lisärahoituksen, joka myönnettiin Azerbaid Ozanille edullisin ehdoin,

Azerbaid Ozanille on toistaiseksi myönnetty suhteellisesti vähemmän kansainvälistä apua kuin muille Kaukasuksen alueen valtioille; neuvosto teki marraskuussa 1997 päätöksen poikkeuksellisen rahoitustuen myöntämisestä Armenialle ja Georgialle (EYVL L 322, 25.11.1997, s. 37).

Azerbaid Ozan on köyhä valtio, jonka poliittinen, taloudellinen ja yhteiskunnallinen tilanne on poikkeuksellisen vaikea; Azerbaid Ozan on oikeutettu saamaan Maailmanpankilta ja Kansainväliseltä valuuttarahastolta lainoja erittäin edullisin ehdoin,

tämä apu on poikkeuksellinen ja sen perusteena ovat nimenomaan Azerbaid Ozania koettelevat erityisen ankarat poliittiset, taloudelliset ja yhteiskunnalliset olot ja erityisesti sen alueella elävä suuri joukko pakolaisia,

Azerbaid Ozanin viranomaiset ovat muodollisesti pyytäneet yhteisöltä poikkeuksellista rahoitustukea,

yhteisön poikkeuksellisin ehdoin myöntämä rahoitusapu on sovelias toimenpide, jolla autetaan edunsaajana toimivaa maata sen kriittisessä vaiheessa tukemalla hallituksen uudistuspyrkimyksiin liittyviä poliittisia tavoitteita ja lievittämällä sopeuttamistoimenpiteiden yhteiskunnallisia seurauksia,

tämän tuen enimmäismäärä ei rajoita budjettivallan käyttäjän toimivaltaa,

tuen hallinnoiminen on annettava komission tehtäväksi, ja

perustamissopimuksessa ei ole muuta tämän päätöksen tekemiseen valtuuttavaa määräystä kuin 235 artikla,

ON TEHNYT TÄMÄN PÄÄTÖKSEN:

1 artikla

1. Yhteisö myöntää Azerbaid Ozanille poikkeuksellista rahoitusapua suorina avustuksina, joiden enimmäismäärä on 30 miljoonaa ecua, ja joilla lievitetään Kansainvälisen valuuttarahaston tukemiin sopeuttamisohjelmiin liittyvistä ankarista taloudellisista toimenpiteistä aiheutuvia yhteiskunnallisia haittoja varmistamalla ennen kaikkea riittävä määrä julkisia varoja erityisesti sosiaalisektorin menoihin, ja autetaan maata selviytymään pakolaisongelmastaan.

2. Yhteisön poikkeuksellista apua hallinnoi komissio, joka neuvottelee tiiviisti raha-asiain komitean kanssa ja ottaa huomioon kaikkien Kansainvälisen valuuttarahaston ja Azerbaid Ozanin välisten sopimusten määräykset.

2 artikla

1. Jollei 1 artiklan säännöksistä muuta johdu, komissiolla on raha-asiain komiteaa kuultuaan valtuudet sopia Azerbaid Ozanin viranomaisten kanssa tukeen liitettävistä ehdoista. Näiden ehtojen on oltava 1 artiklan 2 kohdassa mainittujen sopimusten mukaiset.

2. Komissio tarkastaa säännöllisin väliajoin raha-asiain komiteaa kuultuaan, että Azerbaid Ozan toimii tämän tuen tavoitteiden mukaisesti, ja että tukeen liittyvät ehdot täytetään.

3 artikla

1. Tuki maksetaan kolmena peräkkäisenä vuotuisena eränä vuosina 1998-2000, jollei 2 artiklasta muuta johdu.

2. Varat maksetaan Azerbaid Ozanin keskuspankille.

4 artikla

Azerbaid Ozan vastaa kaikista niistä kuluista, joita yhteisölle aiheutuu tämän päätöksen mukaisten toimenpiteiden toteuttamisesta ja loppuun saattamisesta.

5 artikla

Komissio antaa vähintään kerran vuodessa Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta.